钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

于甲丙弧割线加五空位以甲庚弧割线除之

得五十六度○四分即九十度限距顶之弧欲免算则以太阳躔度及测时刻依法查本表即得九十度距顶也以己庚丙直角三角形因得庚丙边〈五十六度○四分〉庚己：边：

“太阳在己” ，即娵訾宫一十六度四十三分。九十度限在庚，即本宫二十二度三十一分相减。馀五度四十八分，为《庚己》也。

于庚丙弧切线，加五空位，以庚己正弦除之，馀庚己
丙交角为八十六度○七分，对甲己丙角必为九十
三度五十三分。

此太阴初亏在太阳之西，比子午圈略近所居。

第测壬己丙角正为九十度，馀壬己辛角止三度五
十三分。因求太阴视经纬度，则于壬己辛小三角形
内。〈因小可当直线三角形〉以壬己边，〈日月两心之距〉及先所得诸角。

辛为直角。因算己角，得三度五十三分，壬即馀角。

“筭得壬辛视纬度距北一分五十七秒，己辛视经度
距太阳前二十九分○三秒”，即此可见测食方位之
用有如此。

《测交食变形之时》第二。〈凡二章。〉

交食形者，乃日月食起复之间，光为景所损，而变迁
其态以相示者也。但受损之光，初少渐多，多而复少。
今欲逐时逐刻以密求之，其形无数，且可不必。大都
初亏食甚、复圆为太阴、太阳所共，而食既生光，则太
阴所独。此五限测法，须先求时对食分及食所向方
位，与距恒星度分，乃可一一得矣。

测太阴食之时

常法测恒星高度，若未见星，先测太阴自高度，乃以
升度求时。〈见高弧用法〉苐谷用自鸣钟或刻漏将《浑天纪
限》等仪，屡测太阴馀光边距恒星若干，或太阴恒星
至正午，俱以刻漏识之。若太阴正在黄道九十度限，
则从恒星之近者起算为易。得其本心及地景心升
度，可知恒星距太阳度，因以取准时刻。有用界尺测
太阴两角，或对地平圈平行，或对恒星居一直线上，
或尺线过两角之中，对月景两心，皆以求太阴视处
定其经纬，以推时刻。万历三十一年癸卯四月，西土
月食，苐谷门人测之，预备刻漏。取其能细指时至分
秒者，试以数日，令迟速吻与天合。于太阴未食之前，
测大角星在正午，考时得亥初三刻八分三十秒，刻
漏指亥初一十二分三十秒，亥正一十○分。〈即亥正三刻四
分〉分，木星居正午高二十四度三十二分；〈极高五十度〉亥正
一十八分。〈亥正三刻一十三分〉初亏向位在东南，距高弧，自径
线下起，筭四十五度三十分，亥正二十三分。〈子初○四分〉
向位距四十二度前，此太阴未食约四刻，时与心宿
大星同，高弧此已离去距西，盖因视差，故亥正二十
九分半。〈子初一十○分〉向位距三十九度三十分，从土星对
月景两心得一直线，过亥正四十二分。〈子初一刻九分〉周星：
〈天巿垣者〉至正午向位三十三度三十分，食四分一十○
秒。先所过土星，今反距其下矣。亥正五十一分。〈子初二刻
二分〉向位距二十八度稍迟，得食五分子初二分半。〈子初
二刻○七分〉土星在正午高二十一度四十七分，子初九
分。〈子初三刻○四分〉缺太阴圈之半，周子初，一十九分。〈子正○一
分〉太阴心至午正，其馀光边高一十九度○七分，子
初二十四分。〈子正○六分〉向位距一十五度子初四十三
分。〈子正一刻一十分〉馀光两角正垂，下距地平等食六分三
十秒，子正二分。〈子正二刻一十四分〉两角与木星皆居一直线，
其一角略高向西，因知食甚已过子正二十三分。〈丑初
○五分〉向位偏西距高弧下一十八度三十分，子正四
十七分。〈丑初二刻〉向位距三十度丑初三分。〈丑初三刻〉距西三
十二度丑初一十四分。〈丑初三刻一十一分〉尚距三十二度，将
复圆，其边有次景，因用土星测向位。然必定土星之
经纬，乃无遗漏。当测时，其本星距氐宿北星一十七
度二十二分，距天江北第六星一十三度二十○分。
因是知其过子午高，得躔析木宫初度四十五分三
十秒，距北二度一十○分三十秒。

万历四十四年丙辰八月，去顺天西一百○度四十
五分。《亲测》〈西逻玛京都测〉月食，以星高度及自鸣钟推得时
刻，初亏河鼓中星，过西高二十一度，得一十三时四十四分三十秒。

时为“小时” ，从午正起算，即丑初三刻，十五分作一刻，后仿此。

左肩在东高一十一度，得一十三时四十四分二十
秒。毕宿大星高三十一度，得一十三时四十一分一
十二秒，当时钟有一时○九分。〈从子正起筭后同此〉盖钟所指
时分，每后太阳三十四分，先后两日，试验俱如一，即
一十三时四十三分食既。织女大星距子午圈西高
一十五度，得时一十五时○三分一十二秒。右肩二
十六度，推得一十五时○五分，乃钟指二时三十七
分，即一十五时一十一分生光。织女高一十一度，得
一十五时三十一分四十五秒。右肩高三十一度，推
得一十五时三十三分四十五秒，钟得三时三十五
分。《复圆》测天津第四星西高一十九度，得一十七时
○四分一十二秒，乃钟有四时二十二分，即一十六
时五十六分。又同都一人，另居一地，测有四十六次，
所得时刻，初亏、复圆与前测同。惟食既少得五分，生
尢少二分耳。今以新法推算复圆，全与此合，其馀限
虽微有参差，然亦不远三四分矣。

测太阳食之时

太阳出东地平左旋渐高，至午正则最高，过午复渐
低，至西则没，此太阳自行一昼之时刻也。故得其高
度，即可求时。其初亏、食甚、复圆等限，惟以此为常。测
法第非密室中不可，故又仍用前器架上之衡及矩
架俱如前。而方架之式之用，见《月离》三卷各细分度
数。下方为地平。从正东、正西至子午圈诸弧之切线。
衡为太阳距天顶之割线，矩架之股，又为太阳距顶
之切线。此三度所以全本器之用也。测时将方架置
几上，以中线对南北，一手转矩架随太阳行，并动其
衡，使之上下以受光，一手对轮盘上之尺，才一对景，
即于衡矩架下方架各识以“号。”〈号宜同如一二等数是〉而以号
所对各器之度，加轮盘所测之景，因推太阳食时及
向位食分诸用。万历庚子岁六月朔刻白尔，距顺天
府西九十九度一十五分，用本器在审室中测本食，
共测一十五次，作号一、二等如左：